ไทยพาณิชย์ส่ง 5 DW รุกตลาดอนุพันธ์
บริษัทหลักทรัพย์ ไทยพาณิชย์ บุกตลาดตราสารอนุพันธ์ ส่ง DW รุ่นใหม่ 5 ตัว ซื้อขายในตลาดหลักทรัพย์วันนี้
18 ม.ค. 2556

บริษัทหลักทรัพย์ ไทยพาณิชย์ บุกตลาดตราสารอนุพันธ์ ส่ง DW รุ่นใหม่ 5 ตัว ซื้อขายในตลาดหลักทรัพย์วันนี้
นายกวิล แสงวิเชียร รองกรรมการผู้จัดการ สายงานตราสารอนุพันธ์ บริษัทหลักทรัพย์ไทยพาณิชย์ (SCBS) เปิดเผยว่า เพื่อเป็นการตอบสนองและเติมเต็มความต้องการด้านการลงทุนของนักลงทุนทุกกลุ่ม ซึ่งในปัจจุบันผลิตภัณฑ์ใบสำคัญแสดงสิทธิอนุพันธ์ในหุ้นสามัญ (DW: Derivative Warrants) นับเป็นอีกหนึ่งทางเลือกด้านการลงทุนที่น่าสนใจ ที่เหมาะกับนักลงทุนระยะสั้น เน้นการทำกำไรจากส่วนต่างราคาของหุ้นอ้างอิง โดยข้อดีคือใช้เงินลงทุนที่น้อยกว่า 
บริษัทฯ จึงได้นำเสนอผลิตภัณฑ์ DW ขึ้นเป็นครั้งแรก ซึ่งเป็นประเภทสิทธิในการซื้อ (Call Warrant) ที่ผ่านการคัดสรรมาเป็นอย่างดี จำนวน 5 ตัว อายุ 6 เดือน แต่ละตัวเป็นหุ้นอ้างอิงที่น่าสนใจ มีพื้นฐานที่ดีรองรับและมีแนวโน้มการเติบโตที่ดีในปี 2556 ได้แก่ 
1.       ใบสำคัญแสดงสิทธิอนุพันธ์ในหุ้นสามัญของ บมจ. แอดวานซ์ อินโฟร์ เซอร์วิส (ADVA23CA) 
2.       ใบสำคัญแสดงสิทธิอนุพันธ์ในหุ้นสามัญของ บมจ. พีทีที โกลบอล เคมิคอล (PTTG23CA)
3.       ใบสำคัญแสดงสิทธิอนุพันธ์ในหุ้นสามัญของ บมจ. พฤกษา เรียลเอสเตท (PS23CA)
4.       ใบสำคัญแสดงสิทธิอนุพันธ์ในหุ้นสามัญของ ธนาคารกสิกรไทย จำกัด (มหาชน) (KBAN23CA)
5.       ใบสำคัญแสดงสิทธิอนุพันธ์ในหุ้นสามัญของ บมจ. ท่าอากาศยานไทย (AOT23CA)




ทั้งนี้ เปิดให้ซื้อขายในตลาดหลักทรัพย์ฯแล้ววันนี้ โดยนักลงทุนสามารถลงทุนผ่านบัญชีซื้อขายหลักทรัพย์ปกติเช่นเดียวกับการซื้อขายหุ้นทั่วไป โดยนักลงทุนที่สนใจสามารถสอบถามรายละเอียดเพิ่มเติมได้ที่ SCBS Call Center 0 2949 1999 หรือสามารถดูรายละเอียดเพิ่มเติมของผลิตภัณฑ์ใหม่ DW ทั้ง 5 ตัว ได้ที่ www.scbsonline.com